ก๋วยเตี๋ยวแม่กลอง แต่เน้นขายเล้ง หรือสันหลังหมูที่นิยมนำมาต้มเป็นน้ำซุป คราวนี้ถูกนำมาขึ้นโต๊ะขายกันเป็นทางการ ทำออกมาได้ดี ต้มนานจนเนื้อหมูนิ่ม ใช้มือแยกซี่โครงได้ แนะนำใช้มือช่วย หยิบกระดูกมาดูดกินเนื้อจากซอกซี่โครงได้ถนัด ในชาม Size M ยกดูน่าจะหนักเป็นกิโล ใส่สันหลังหมูเต็มชามค่ะ มีน้ำซุปกระดูกหมูที่มีไขมันหมูลอย และมีไขหมู ขาวๆ นิ่มๆ ลอยไปมา (เราเขี่ยออกบ้างบางครั้ง) ถือว่ากินไขมันจากสัตว์นะค่ะ มีประโยชน์

รสน้ำซุปจะถูกปรุงมาออกเปรี้ยวนำ และใส่พริกเขียวเพิ่มความแซบ ตามชื่อร้าน ใครไม่ทานเผ็ด แนะนำ สั่งแยกพริก ก็ยังอร่อยได้ 

ความเห็นส่วนตัว พริกหลายชิ้นหยาบไปหน่อย เวลาเคี้ยวโดนมัน เหม็นเขียวและขมไป เวลาโดนพริกที่ชิ้นเล็กลงไป จะไม่รู้สึก พริกไม่เผ็ดมากค่ะ

ถ้าจะกินให้อิ่ม ต้องสั่งก๋วยเตี๋ยวด้วยค่ะ เราสั่งบะหมี่ ธรรมดา ก็อิ่ม อร่อย เส้นนุ่มเหนียว เครื่องเยอะ ปรุงรสออกหวานนิด ใส่ถั่วลิสงมาเเล้ว บนโต๊ะไม่มีเครื่องพวงค่ะ ไม่เห็นนะ แต่เราไม่ได้ปรุงอะไรเพิ่ม